[Video] Mathys Roets 'loop' met spesiale masjien | Maroela Media
[Video] Mathys Roets 'loop' met spesiale masjien
Mathys Roets (Foto: Facebook via Mathys Roets)
'n Video, waarin die Afrikaanse sanger Mathys Roets met behulp van 'n spesiale masjien loop, het blitsvinnig opslae op sosiale media gemaak.
Roets, wat sedert 2009 verlam is ná 'n motorfietsongeluk, het aan Maroela Media vertel dié masjien is die enigste van sy soort in Suid-Afrika. Die masjien, wat aan die biokinetika-onderneming Justen-Jeffrey behoort, word dikwels gebruik as terapie vir mense wat verlam is.
"Die masjien word ongelukkig net vir terapie of oefendoeleindes gebruik. Dit beteken vir mense ongelooflik baie om weer te kan 'voel' hoe dit voel om te staan of loop," het hy vertel.
Volgens Roets is die masjien nie funksioneel vir kwadrupleë nie. "Parapleë was al in staat om weer van hul spiere te oefen en versterk en derhalwe weer te begin loop. Dit kan egter nie so werk vir mense wat heeltemal verlam is nie en daarom word dit gebruik vir terapie."
Hy sê die gevoel om weer te 'loop' is "wonderlik". "Ek wou dit bloot doen om te kan sê ek het dit ervaar, maar dit was wonderlik. Die masjien doen byna al die werk, maar dit verg baie inspanning om jou nek en skouers regop te hou en nie vorentoe te hang nie," het hy bygevoeg.
Roets sê hoewel daar nog nie planne vir die toekoms is dat só 'n masjien die lewe van 'n kwadrupleeg drasties kan verander nie, is dit genoeg om net weer te voel asof jy loop. "Dit hou ook baie gesondheidsvoordele in, aangesien die motoriese bewegings baie meer is as in 'n rolstoel en so jou spiere laat oefen. Dis 'n ongelooflik apparaat en ek sal dit beslis weer doen."
Loop soos Robocop. Dankie aan Justen-Jeffrey biokinetikus. Ongelooflik om my bene te sien beweeg.
Posted by Mathys Roets on Thursday, July 7, 2016
kwadrupleeg Mathys Roets verlam
Nóg 'n veer in Kaapstad se hoed
Veteraanmusikante vereer by Innibos
Kan die polisie nog hulle mandaat uitvoer?
Video: Kat speel klaviertjie as hy honger is
Werklik goeie nuus.
Mathys dis goeie nuus dat jy weer jou spiere kan oefen maar loop of nie jy stem bly ongelooflik amazing en jy bly `n wonderlike mens.
Mathys, jy is 'n yster en 'n inspirasie vir my, wat nie 'n liggaamsgebrek het nie. Ek haal my hoed af vir jou en wil vir andere se: Stil, kyk, daar is 'n man besig! Shalom.